La sierra Molinera ye una aliniación montanyosa con dirección NW-SE que fa parte de la unidat morfoestructural dita "serranías marguinals" de lo Sistema Iberico terolano. Se troba en la part oriental de la provincia de Teruel en la comarca de lo Matarranya.

La superficie de la sierra Molinera perteneixe a los termins municipals de Ráfals y Mont-royo, estando la muga entre estos dos termins la linia de cimas de la sierra.

Altarias
La cima mes vistable y caracteristica ye punta Molinera con bells 967–968 m, manimenos ye un poquet mes alta La Mola en lo suyo cabalto con 969 m, baixando unas decenas de metros enta l'ueste.

Cheolochía
La sierra Molinera ye formada por un cabalgamiento de materials churasicos y cretacios sobre los materials terrichenos cenozoicos de la depresión d'Ebro, que representan lo suyo semontano septentrional. Este cabalgamiento mesozoico recibe la denominación d'unidat Ráfals-La Chinebrosa u unidat de la Canyada de Beric, y a l'ueste de l'interfluvio Matarranya-Guadalop fa part tamién de la sierra de la Chinebrosa.

Hidrografía
La versant nord-este desaugua enta lo ret de lo barranco de la Font Vella, la versant sudueste lo fa enta lo barranco de l'Agrèvol, que caye en lo río Escorça, tributario de Tastavins por la suya marguin ezquierda igual como lo primer barranco.
Sierra Molinera